Sulakyurt

Sulakyurt estas urbeto kaj  de Provinco Kırıkkale en Turkujo.

Arkeologio
eta|200px|Trezoro de antikvaj romaj moneroj trovitaj en Sulakyurt.
Trezoro de 428 romaj denaroj kaj unu draĥmo troviĝis en vilaĝo Sarımbey en 1962. Oni kredas, ke ĝi estis enterigita en la jaro 235 aŭ 236.Kızılkaya, Yıldız. 1991. "The Sulakyurt Hoard". En Lightfoot, C.S. (red.), Recent Turkish Coin Hoards and Numismatic Studies. Oxford: Oxbow Books. 213-248.

Historio
La subprovinco kreiĝis en 1960 de Leĝo N-ro 7033Leĝo N-ro 7033, publikigita 27-an de junio 1957 en ŝtatogazeto n-ro 9644; PDF-dosiero, p. 16 (17452) el  Konur (27 vilaĝoj kaj ĉefurbo Sulakyurt; 14 128 loĝantoj laŭ popolnombrado 1955) en subprovinco (kaza) Kalecik en provinco Ankara. La sekva popolnombrado en 1960 konstatis loĝnombron de 15 656 por la nova subprovinco, el kiuj 1690 troviĝis en la ĉefurbo.

 Geografio 
La subprovinco Sulakyurt situas norde en la provinco. Ĝi limas sudoriente kun Delice, sude kun Balışeyh, kaj sudoriente kun la ĉefsubprovinco, okcidente kun Provinco Ankara kaj norde kun Provinco Çankırı. Ĝi estas en la montaro Karagüney Dağı, kaj okcidente de la ĉefurbo situas monto 1255 metrojn alta nomata Yığlıtaşbeli Tepesi. Ĝian nordokcidentan kaj nordan bordon formas la rivero Kızılırmak.

eta|200px|maldekstra|Vilaĝo Deredüzü en subprovinco Sulakyurt
Fine de 2020 la subprovinco konsistis el la ĉefurbo kaj 26 vilaĝoj kun averaĝe po 169 loĝantoj. Naŭ vilaĝoj havis pli ol tiu averaĝo kaj dek unu havis malpli ol cent loĝantojn. La plej granda vilaĝo estis Hamzali kun 502 loĝantoj. Sulakyurt havas la duan plej malaltan loĝdenson de la naŭ subprovincoj de Kırıkkale, superante nur Delice. Krom la ĉefurbo, Güzelyurt kaj Hamzalı estis komunumoj, sed en 2013 malplialtiĝis al statuso de vilaĝoj.

Geologio
Sude de Sulakyurt troviĝas granito, kiu entrudiĝis fine de la Kretaceo.Kaymakci, Nuretdin. 2000. Tectono-stratigraphical Evolution of the Çankırı Basin (Central Anatolia, Turkey). Geologica Ultraiectina 190. 39. Pli norde troviĝas sedimentaj rokoj de la Baseno Çankırı-Çorum formitaj ĉirkaŭ la Oligoceno, kiam Sulakyurt situis ĉe la bordo de lago.Karadenizli, Levent. 2011. "Oligocene to Pliocene palaeogeographic evolution of the Çankırı-Çorum Basin, central Anatolia, Turkey." Sedimentary Geology 237, (1–2), p. 1-29. 

Ekologio
La klimato estas duonseka. La grundoj estas minacataj de erozio, precipe en krutaj deklivoj kovrataj de arboj sed preskaŭ sen aliaj plantoj, kaj en paŝtejoj kie paŝtado detruas la plantojn. Ebenaj kultivejoj estas malpli eroziataj.Öztürk, Arif, kaj al. 2023. "Simulating with a combination of RUSLE GIS and sediment delivery ratio for soil restoration". Environmental Monitoring and Assessment 195: 719.

En Sulakyurt troviĝas izolita populacio de la kverko Quercus ithaburensis subsp. macrolepis, kiu normale kreskas ĉirkaŭ marbordoj. Ĝi pluvivas pro la helpo de agrikulturistoj, kiuj forigadis konkurajn kverkajn speciojn.Özcan, Ali Uğur. 2021. "Sulakyurt Kalıntı Anadolu Palamut Meşesi (Quercus ithaburensis Decne subsp. macrolepis (Kotschy) Hedge & Yalt.) Ormanı, tehditler ve koruma önerileri". Turkish Journal of Forestry 22(1): 8-16.

Ĉefurbo
La urbeto Sulakyurt estas proksimume 40 kilometrojn laŭ rekta linio nordoriente de la provinca ĉefurbo Kırıkkale (54 km laŭ aŭtvojo). Ĝi konektiĝas per vojoj kun Balışeyh sude kaj Kızılırmak norde. Ĝi loĝigas proksimume trionon de la provinca loĝantaro kaj dividiĝas en sep mahalle (kvartalojn) kun averaĝe po 302 loĝantoj. Ekde 1956 la urbeto havas statuson de belediye (komunumo), videblan en la urba blazono.

Akvobaraĵo
Estas akvobaraĵo en la rivereto Taretözü, kiu kaptas akvon por irigacio. Ĝi estis planata jam en 1997Basarir, H. 2006. "Engineering geological studies and tunnel support design at Sulakyurt dam site, Turkey". Engineering Geology 86(4): 225-237. kaj kompletiĝis en 2015.Apaydin, Ahmet, kaj Zengin, Ercan. 2016. "A combined surface and groundwater storage project: the Elmadag dam (Turkey)". Quarterly Journal of Engineering Geology and Hydrogeology 49(3): 237–243. La baraĵo havas mulditan muron por bloki likadon de akvo tra la aluvio sub ĝi.Önal, Fatma Ceren. 2018. "Geçirimsizlik perdesi yapım yöntemleri ve Sulakyurt barajı slurry trench (bulamaç hendeği) uygulaması". Yüksek Lisans Tezi, Erciyes Üniversitesi Fen Bilimleri Enstitüsü İnşaat Mühendisliği Anabilim Dalı, 128 p, YÖK Ulusal Tez Merkezi. 

 Demografio 
 Loĝnombro 
La ĉi-suba tabelo montras historian komparon de la loĝantaroj de Provinco Kırıkkale, Subprovinco Sulakyurt, kaj la urbeto Sulakyurt, kaj kiom ĉiu administra unuo konsistigas el la pli supera (elcente). La nombroj baziĝas sur la loĝantregistro (ADNKS) kreita en 2007.Central Dissemination System/Merkezi Dağıtım Sistemi (MEDAS) de TÜIK, alirita 5-an de septembro 2021  La datumoj antaŭ 2007 venas de popolnombradoj.

 Jaro  Provinco  Subprovinco  Urbo abs.  %  abs.  %  abs. 2020  271.424  2,40  6.513  32,47  2.115 2019  275.618  2,52  6.953  34,55  2.402 2018  286.602  2,98  8.531  32,68  2.788 2017  278.749  2,33  6.504  37,44  2.435 2016  277.984  2,38  6.626  36,46  2.416 2015  270.271  2,47  6.685  36,20  2.420 2014  271.092  2,61  7.089  35,90  2.545 2013  274.658  2,83  7.773  31,09  2.417 2012  274.727  3,56  9.783  26,39  2.582 2011  274.992  2,88  7.927  32,29  2.560 2010  276.647  3,10  8.575  32,94  2.825 2009  280.834  3,70  10.383  24,74  2.569 2008  279.325  3,26  9.093  28,87  2.625 2007  280.234  3,36  9.427  29,37  2.769 2000  383.508  4,30  16.480  38,50  6.344 1997  357.544  4,88  17.449  34,15  5.958

 Referencoj 

Kategorio:Loĝlokoj de Azio